Märt Tammearu

Märt Tammearu (sündinud 17. märtsil 2001) on eesti võrkpallur. Ta on kuulunud Eesti võrkpallikoondisse alates 2019. aastast. Hooajast 2024/25 mängib ta Poola Plusliigas osalevas Ukraina klubis Lvivi Barkom-Kažanõ. 2015. aastal osales Tammearu Eesti noormeestekoondisega (sündinud 1999 ja hiljem) Ida-Euroopa Võrkpalli Assotsiatsiooni (EEVZA) U17 meistrivõistlustel, kus teeniti kolmas koht. 2016.–2020. aastal kuulus ta Eesti noormeeste koondisse (sündinud 2001. aastal ja hiljem), kelle vanemtreeneriteks olid Toomas Jasmin ja Raigo Tatrik. 2016. aastal osaleti Ida-Euroopa Võrkpalli Assotsiatsiooni (EEVZA) U17 meistrivõistlustel, kus saadi nelja võidu ja ühe kaotusega teine koht. 2017. aastal tuli U17 koondis esimese Eesti meeskonnana EEVZA meistriks; Tammearu oli turniiri resultatiivseim mängija. 2018. aastal saavutati EEVZA U17 meistrivõistlustel Tallinnas teine koht. Koondis osales omavanuste EM-valikturniiridel, kuid finaalturniirile ei pääsetud. 2016. aastal osales Tammearu vennast paarilise Siim Tammearuga Tšehhis U18 rannavõrkpalli Euroopa meistrivõistlustel, kus pääseti alagrupist play-off ringi. Samal suvel osaleti ka Leedus Ida-Euroopa Võrkpalli Assotsiatsioon (EEVZA) U18 rannavõrkpalli meistrivõistlustel, kus samuti jõuti play-off ringi. 2017. aastal mängis ta koos Rasmus Meiusega rannavõrkpalli etappe, püüdes pääset 2018. aasta noorte olümpiamängudele. Sellega seoses võideti Pärnus kontinentaalkarikasarja etapil teine koht. Koos osaleti ka U18 Euroopa meistrivõistlustel, kus saavutati viies koht. 2018. aasta suvel osaleti koos Austrias Kontinentide karikaturniiril, kus alagrupist edasi ei pääsetud ning ei saadud ka pääset 2018. aasta noorte olümpiamängudele. 2018. aastal alustas Tammearu mängimist Timo Lõhmusega. Ukrainas toimunud Ida-Euroopa Võrkpalliassotsiatsiooni (EEVZA) U18 meistrivõistlustel saavutati teine koht. Samal aastal osaleti ka U22 Euroopa meistrivõistlustel Lätis, kus alagrupist edasi ei pääsetud. U18 rannavõrkpalli Euroopa meistrivõistlustel Venemaal saadi alagrupist edasi, kuid kaotati play-off ringis ning jäädi jagama 17.-24. kohta. U18 Euroopa meistrivõistlustel Tšehhis jõuti veerandfinaali. 2019. aastal osaleti koos rannavõrkpalli U20 EM-il Rootsis, kus jõuti 16 parema sekka. Samal aastal osaleti ka MK-etapil Jurmalas, kus jõuti esmakordselt põhiturniirile; edasises faasis võite kirja ei saadud. 2019. aastal kutsuti Tammearu esimest korda Eesti võrkpallikoondise juurde. Debüütmäng oli tal sama aasta mais kontrollkohtumises Slovakkia võrkpallikoondise vastu, mis võideti 4:0. Euroopa meistrivõistluste finaalturniiril on ta esindanud Eestit kahel korral (2021 ja 2023). Esimesel (2021) turniiril sai ta esimeses mängus randmepõrutuse ning edasisel turniiril enam mängida ei saanud. Euroopa Liigas on ta kuulunud koondisse viiel turniiril (2019, 2021, 2022, 2023 ja 2024). Oma esimese hooaja (2016/17) Eesti meistriliiga tasemel tegi Tammearu kõigest 15-aastaselt Pärnu võrkpalliklubi ridades. Sel hooajal võideti Eesti karikavõistlused, saadi teine koht Credit24 Meistriliigas ja oldi kolmandad Eesti meistrivõistlustel. Tammearu põhimeeste hulka ei kuulunud. Ta jätkas klubis ka järgneval hooajal, kui Credit24 Meistriliigas saadi taas teine ja Eesti meistrivõistlustel kolmas koht; CEV Challenge Cupil jõuti 1/8 finaali. Tammearu sai oma võimaluse vahetusest Balti liiga final fouris, näitas head mängu ning premeeriti Balti liiga unistuste meeskonna ühe nurgaründajana. Uueks hooajaks (2018/19) vahetas ta Eesti siseselt klubi ning liitus meistriliiga klubiga Bigbank Tartu, kus ta mängis nii nurga- kui diagonaalründaja positsioonil. Võideti Balti liiga ja Eesti meistrivõistlustel saadi teine koht. Hooajal 2019/20 võideti klubiga Eesti karikas; ülejäänud võistlused peatati kevadel koroonapandeemia tõttu. Kolmandal hooajal (2020/21) saadi Eesti karikavõistlustel teine koht ning tuldi Eesti meistriks. Tammearu valiti ka Balti liiga veebruari kuu parimaks mängijaks. Hooajaks 2021/22 sõlmis ta oma esimese lepingu välisklubiga ning liitus Belgia tippklubiga Roeselare Knack, kus ta mängis kaks hooaega. CEV Meistrite Liigas lõpetati alagrupiturniir kolmandana ning edasi ei pääsetud. Klubi võitis Belgia meistrivõistlused. Tammearu sai hooaja algusfaasis kõhulihase vigastuse, mille tõttu tekkis paari kuuline mängupaus; tagasi tulles täitis ta rohkem kolmanda nurgaründaja rolli. Teist hooaega (2022/23) alustati Belgia superkarika võiduga, kus Märt oli mängu resultatiivseim mängija. Klubi osales CEV Meistrite Liigas, kus oma alagrupis jäädi kolmandaks ning play-offi ei pääsetud. Edasi jätkati aste madalamas Eurosarjas (CEV Cupis), kus saadi lõpuks teine koht. Võideti Belgia karikas ja tuldi Belgia meistriks. Tammearu oli hooaja teises pooles umbes kuu aega vigastuspausil, kuid ülejäänud hooajal kuulus üldiselt meeskonna põhikoosseisu. Hooajast 2023/24 liitus ta Prantsusmaa tippklubiga VB Tours. Hooaja alguses võideti Prantsusmaa superkarikas. Prantsusmaa karikavõistlustel jõuti poolfinaali. Prantsusmaa meistriliigas alustati kehvasti, kuid hooaja edenedes tulemused paranesid ning lõpuks saavutati teine koht. CEV Meistrite liigas saadi alagrupist edasi, kuid play-offis kaotati Saksamaa tippklubile Berliini Recycling Volleys. Tammearu oli üldiselt meeskonna põhimängija ning valiti läbi hooaja korduvalt mängu parimaks mängijaks. CEV Cup 2022/23 Roeselare Knackiga Balti liiga 2016/17 Pärnu võrkpalliklubiga 2017/18 Pärnu võrkpalliklubiga 2018/19 Bigbank Tartuga Riikide meistrivõistlused 2016/17 Eesti meistrivõistlused Pärnu võrkpalliklubiga 2017/18 Eesti meistrivõistlused Pärnu võrkpalliklubiga 2018/19 Eesti meistrivõistlused Bigbank Tartuga 2019/20 Eesti meistrivõistlused Bigbank Tartuga 2020/21 Eesti meistrivõistlused Bigbank Tartuga 2021/22 Belgia meistrivõistlused Roeselare Knackiga 2022/23 Belgia meistrivõistlused Roeselare Knackiga 2023/24 Prantsusmaa meistrivõistlused Tours VB'ga Riikide karikavõistlused 2016/17 Eesti karikavõistlused Pärnu võrkpalliklubiga 2019/20 Eesti karikavõistlused Bigbank Tartuga 2020/21 Eesti karikavõistlused Bigbank Tartuga 2022/23 Belgia superkarikas Roeselare Knackiga 2022/23 Belgia karikavõistlused Roeselare Knackiga 2023/24 Prantsusmaa superkarikas Tours VB'ga 2021 Euroopa Liiga 2018 EEVZA U18 meistrivõistlused Timo Lõhmusega Eesti parim meesvõrkpallur: 2022 ja 2023. Eesti parim noorvõrkpallur noormeestest: 2019 ja 2020. Eesti parim rannavõrkpalli noortepaar noormeestest: 2016 (Siim Tammearuga), 2017 (Rasmus Meiusega) ja 2018 (Timo Lõhmusega). Märt Tammearu vanem vend on eesti võrkpallur Siim Tammearu. Kaspar Ruus: Samm edasi: Eesti võrkpallikoondislane Märt Tammearu hakkab mängima Euroopa tippliigas Delfi, 28.06.2024. Eesti poeglapsed saavutasid EEVZA meistrivõistlustel pronksmedali ERR arhiiv, 20.12.2015. Poisid 01 Eesti Võrkpalli Liidu arhiiv. Noortekoondised lõpetasid EEVZA turniirid võidukalt ERR arhiiv, 29.11.2016. Kuni 17-aastased noormehed tõid Eestile esimese EEVZA meistritiitli ERR arhiiv, 25.06.2017. Eesti U-17 võrkpallurid said kodusel turniiril teise koha ERR, 26.11.2018. Eesti U-17 võrkpallikoondis lõpetas valiksarja suure võiduga ERR arhiiv, 16.04.2017. U-18 võrkpallikoondise peatreener: kaks geimi jäid kripeldama ERR, 10.01.2018. Eesti võrkpallijuuniorid pääsesid EM-valikturniiril järgmisesse faasi ERR, 11.01.2020. Vennad Tammearud jõudsid U-18 rannavolle EM-il alagrupist edasi ERR arhiiv, 13.08.2016. Eesti rannavõrkpallurid saavutasid EEVZA meistrivõistlustel seitsmenda koha ERR arhiiv, 26.07.2016. Noored rannavõrkpallurid asuvad Pärnus jahtima olümpiapääsmeid ERR arhiiv, 14.08.2017. Eesti rannavõrkpallurid pääsesid noorte OM-kvalifikatsiooni teise ringi ERR arhiiv, 20.08.2017. Meius ja Tammearu jätkavad U-18 EM-il võitlust viienda koha nimel ERR arhiiv, 27.08.2017. Meius ja Tammearu piirdusid Kontinentide karikaturniiril alagrupimängudega ERR, 11.06.2018. Tammearu ja Lõhmus said EEVZA meistrivõistlustel 2. koha ERR, 23.07.2018. Hollas ja Soomets jõudsid U-22 EM-il 24 parema sekka ERR, 27.07.2018. Eesti noormehed saavutasid EM-il 17. ja neiud 25. koha ERR, 01.07.2018. Lõhmuse – Tammearu ilus teekond EM-il lõppes veerandfinaalis ERR, 19.08.2018. Eesti rannavõrkpallipaar kaotas U-20 EM-il valitsevatele maailmameistritele ERR, 30.06.2019. Nõlvak ja Tiisaar võitsid MK-etapil enda alagrupi ERR, 23.08.2019. Võrkpallikoondis alustab koondisesuve noorendatud koosseisuga ERR, 02.04.2019. Eesti võrkpallikoondis oli esimeses kontrollmängus Slovakkiast kindlalt üle ERR, 16.05.2019. Selgus Eesti võrkpallikoondise koosseis koduseks EM-finaalturniiriks ERR, 20.08.2021. Karli Alliku jaoks on kodune EM-finaalturniir lõppenud ERR, 02.09.2021. Seljatraumast üle saanud Pärnu VK liider jätkab klubis ka uuel hooajal ERR arhiiv, 31.05.2016. Edgar Järvekülg lahkub Pärnust, võimaluse saab 18-aastane mängumees ERR arhiiv, 19.07.2017. Pärnu võrkpalliklubi langes eurosarjast välja ERR, 31.01.2018. Eesti meistrivõistluste poolfinaalid algavad: Bigbank Tartu vs Rakvere ja Saaremaa vs Pärnu Postimees, 13.03.2019. Võrkpalli ühisliiga võitja selgus uskumatus trilleris! Postimees, 02.03.2019. Tipphetked ja galerii: Tartu andis taas kõva lahingu, kuid Pärnu võrkpalliklubi krooniti nelja-aastase pausi järel Eesti meistriks Postimees, 21.04.2019. Tartu Bigbank tuli välja suurest kaotusseisust ja krooniti 11-aastase pausi järel Eesti karikavõitjaks! Võrkpall24, 29.12.2019. Võrkpallis jäävad täiskasvanute Eesti meistritiitlid sel aastal jagamata ERR, 13.03.2020. Tallinna Selver tuli üheksa-aastase vaheaja järel Eesti karikavõitjaks! Võrkpall24, 22.12.2020. Tartu võitis 3:0 ja tuli Eesti meistriks ERR, 31.03.2021. Balti liiga kuu parim oli Tartu nurgaründaja ERR, 09.03.2021. Belgia meistriga liitunud Tammearu: ehk nad näevad minus pikemat perspektiivi ERR, 29.04.2021. Tammearu klubi Meistrite liiga hooaeg lõppes kaotusega ERR, 17.02.2022. Tammearule esimesel välishooajal meistritiitel, Täht jätkab pronksijahti ERR, 09.05.2022. Eesti parima vollemehe edu saladus: Ma ei põe enam nii palju – naudin võrkpalli! Pärnu Postimees, 03.01.2023. Märt Tammearu alustas hooaega tiitlivõiduga ERR, 09.10.2022. Eesti võrkpallurid jätkavad CEV-i karikaturniiri veerandfinaalides ERR, 26.01.2023. Eurosarjas hõbedaga leppima pidanud Tammearu: nad panid meid surve alla ERR, 06.04.2023. Märt Tammearu krooniti Belgias karikavõitjaks ERR, 27.02.2023. Märt Tammearu krooniti Belgia meistriks, Treialile ja Vankerile hõbe ERR, 09.05.2023. Tammearu ja Roeselare jõudsid CEV Cupi tiitlist sammu kaugusele ERR, 30.03.2023. Märt Tammearu liitus Prantsusmaa kõrgliigaklubiga ERR, 07.06.2023. Supercoupe de France : le Tours VB domine Chaumont et s’offre son premier trophée de la saison La Nouvelle République, 14.10.2023. Treial tuli Belgia meistriks, Täht ja Tammemaa võidutsesid Saksamaal ERR, 29.04.2024. Tähe ja Tammemaa koduklubi jõudis Meistrite liigas veerandfinaali ERR, 08.02.2024. Aasta võrkpalluriteks valiti Kristiine Miilen ja Märt Tammearu ERR, 30.12.2022. Aasta võrkpalluriteks valiti Kertu Laak ja Märt Tammearu, parima treeneri tunnustuse pälvis Alar Rikberg Eesti Võrkpalli Liit, 16.12.2023. Aasta parimad võrkpallurid on Kertu Laak ja Robert Täht ERR, 29.12.2019. Aasta võrkpallurid on Laak ja Juhkami, aasta treeneriks valiti Ojamets ERR, 22.01.2021. Aasta parimad võrkpallurid on Anu Ennok ja Robert Täht ERR arhiiv, 27.12.2016. Aasta parimad võrkpallurid on Kertu Laak ja Robert Täht ERR arhiiv, 27.12.2017. Aasta võrkpallurid on Kertu Laak ja Robert Täht ERR, 07.01.2019. 2018 CEV Volleyball Challenge Cup - Men Statistics CEV (vaadatud 15.12.2023). CEV Champions League Volley 2022 | Men Statistics CEV (vaadatud 15.12.2023). CEV Champions League Volley 2023 | Men Statistics CEV (vaadatud 15.12.2023). CEV Volleyball Cup 2023 | Men Statistics CEV (vaadatud 15.12.2023). CEV Champions League Volley 2024 | Men Statistics CEV (vaadatud 09.07.2024). Märt Tammearu Mängija profiil CEV kodulehel Märt Tammearu Nisse Huttunen International Sports Agency Märt Tammearu Volleybox Märt Tammearu Eesti Võrkpalli Liit